Document ID: /roh_data/filtered/fineweb-2-filterrobots_roh.jsonl.gz/27592

Fin gievgia pon ils trens sin il tschancun pertutgà be charrar sin in vial, uschia la SBB. La sonda saira aveva ina crudada da crappa tar Amsteg-Silenen interrut la lingia da viafier dal Gottard. Latiers era vegnida donnegiada ina pitga electrica. Quella lingia da contact han ins pudì reparar fin il glindesdi.
Nagins blessads
Las lavurs cuntinueschan. Tranter auter sto la SBB reparar ils binaris da la vart sura, quai sin in toc da 2,2 kilometers lunghezza. Directamain pertutgà da la crudada da crappa è stà in ICN da Lugano a Turitg. Ils 180 passagiers eran vegnids evacuads; blessads n’avevi dà nagins.
RR novitads 14:00